TULTA JERUSALEMISTA
Shalom, ystävät! On ilo opettaa teille Jumalan Sanaa.
Se siunaa meitä varmasti.
Rukoilkaamme yhdessä, että Pyhä Henki tulisi ja täyttäisi meidät -
Herran pelolla ja Jeshuan armolla.
Taivaallinen Isä, kiitos Pyhästä Hengestäsi!
Kiitos Pyhä Henki siitä, että olet luonamme ja todistat Jeshuan teoista.
Tervetuloa Jeshua Messiaan nimessä!
Tule, että kunnia annettaisiin Jumalan Pojalle -
ja että Hänen nimeään ylistettäisiin maan päällä.
Täytä Pyhä Henki suuni, että puhuisin Jumalan sanaa voimallisesti.
Kiitos siitä, että aina todistat Jeshuasta.
Jeshua on kuningasten Kuningas ja herrain Herra.
Nyt avaamme sydämemme ja korvamme Jumalan Sanalle.
Jeshua on Jumalan Sana, joka tuli lihaksi.
Se, mitä kuulemme tänään, tulkoon myös lihaksi elämässämme -
Jeshuan nimessä, ja kaikki sanovat: aamen!
Jeremia 1:1.
Puhun tänään Israelin kansasta, Israelin valtiosta -
ja Jumalan maasta.
Jumala kutsuu Jeremian.
Jer. 1:1: "Jeremian, Hilkian pojan, sanat.
Tämä oli Anatotissa, Benjaminin maassa, asuvia pappeja.
Hänelle tuli Herran sana -
Juudan kuninkaan Joosian, Aamonin pojan, päivinä..."
"...ja tuli vielä Juudan kuninkaan Joojakimin, Joosian pojan, päivinä -
ja aina Juudan kuninkaan Sidkian, Joosian pojan, -
yhdennentoista vuoden loppumiseen asti, jolloin Jerusalemin asukkaat -
viidentenä kuukautena vietiin pakkosiirtolaisuuteen.
Minulle tuli tämä Herran sana: -
'Jo ennenkuin minä valmistin sinut äidin kohdussa, minä sinut tunsin, -
ja ennenkuin sinä äidistä synnyit, minä sinut pyhitin; -
minä asetin sinut kansojen profeetaksi'.
Mutta minä sanoin: 'Voi Herra, Herra!
Katso, en minä kykene puhumaan, sillä minä olen nuori.'
Niin Herra sanoi minulle: 'Älä sano: 'Minä olen nuori', -
vaan mene, kunne ikinä minä sinut lähetän, -
ja puhu kaikki, mitä minä käsken sinun puhua.
Älä pelkää heitä, sillä minä olen sinun kanssasi ja pelastan sinut, -
sanoo Herra.' Ja Herra ojensi kätensä ja kosketti minun suutani.
Ja Herra sanoi minulle: 'Katso, minä panen sanani sinun suuhusi.
Katso, minä asetan sinut tänä päivänä yli kansojen ja valtakuntain, -
repimään maasta ja hajottamaan, hävittämään ja kukistamaan, -
rakentamaan ja istuttamaan.'"
Jumala teki Jeremiasta profeetan -
ja antoi Jumalan Sanan hänen suuhunsa.
Profeetta ei puhu inhimillisten kykyjen mukaan.
Hän puhuu elävän Jumalan voimassa. Miten se voima tulee?
Jumala antaa kutsut ja lahjat.
Messiaan ruumiissa on aivan samoin.
Jumala kutsuu ja antaa lahjat Pyhän Henkensä kautta -
Messiaan opetuslapsille.
Siksi Sana kertoo, että Hän asetti seurakuntaan jotkut apostoleiksi, -
toisia profeetoiksi, evankelistoiksi, paimeniksi tai opettajiksi.
Nämä ovat viisi suurinta kutsua Messiaan ruumiissa, -
Messiaan ruumiin rakentamiseksi.
Myös Uudessa liitossa Jumala antaa voiman ihmisille -
"rakentamaan ja istuttamaan".
Rakentamaan ja istuttamaan Messiaan ruumista ja ihmisiä, -
mutta myös repimään maasta ja hajottamaan, -
hävittämään ja kukistamaan saatanan valtakuntaa.
Olemme Uuden liiton ihmisiä, -
ei kuolettavan kirjaimen vaan eläväksi tekevän Hengen ihmisiä.
Uudessa liitossa Jeshua, Jumalan Poika, kuoli ristillä -
kutsuakseen kaikki ne, jotka uskovat Häneen.
Hän kutsui heidät Isän valtakuntaan ja yhteyteen elävän Jumalan kanssa.
Messiaan ristin ansiosta saimme syntimme anteeksi.
Meidät lunastettiin vapaiksi.
Se koskee kaikkia, ei vain juutalaisia.
Kaikki, jotka uskovat, pelastuvat.
"...sillä sydämen uskolla tullaan vanhurskaaksi -
ja suun tunnustuksella pelastutaan."
Se koskee myös Israelia, sillä koko Israel on pelastuva.
Sen, mitä tapahtui ristillä, Jumala oli luvannut Abrahamille.
Jumala lupasi Abrahamille, että hänestä tulee suuri ja väkevä kansa, -
ja että hänestä lähtee Jumalan omaisuuskansa, -
ihmeellinen kansa.
"Sinun siemenessäsi tulevat siunatuiksi kaikki kansakunnat -
maan päällä."
Kaikki, jotka uskovat, tulevat siunatuiksi kuten Abraham, joka uskoi.
Kun puhumme seurakunnan siunauksesta, -
kaikkien Jeshuaan uskovien siunauksesta, -
puhumme siunauksesta, joka tulee ristin kautta -
myös Israelin kansalle.
Jos uskomme, -
että Jeshuan ristin ja syntien anteeksiantamuksen kautta -
kaikki, jotka huutavat Herran nimeen, tulevat siunatuiksi, -
ymmärrämme, että se ei tapahdu inhimillisten kykyjen perusteella.
Myös Israel on saanut siunauksen Messiaan ristin kautta.
En usko, että ristinkuolema olisi ollut Messiaan täydellinen tahto.
Kuitenkin vain sen kautta voimme pelastua.
Kuvitelkaa, että Jeshuaa ei olisi ristiinnaulittu, -
ja olisimme ottaneet Hänet vastaan Messiaana.
Syntien anteeksiantamusta ei olisi.
Siinä mielessä se oli Jumalan täydellinen tahto.
Ei Jumala kuitenkaan tahtonut, että Hänen Poikansa ristiinnaulittaisiin.
Toisaalta Hän tahtoi sitä syntien anteeksiantamisen tähden.
Jer. 1:10 kertoo, että Jumala asetti Jeremian -
"repimään maasta ja hajottamaan, hävittämään ja kukistamaan".
Mitä Jumala myöhemmin sanoo Israelille -
tämän saman profeetan kautta?
Jeremian luku 31, -
yksi Israelin kansan tärkeimmistä luvuista.
Jer. 31:28: -
"Ja niinkuin minä olen valvonut repiäkseni ja kukistaakseni heitä, -
hajottaakseni ja hävittääkseni, tuottaakseni onnettomuutta, -
niin minä olen valvova..." Mitä sana "valvoa" tarkoittaa?
Mitä Aaronin sauvaan kasvoi?
Manteleita. Heprean "manteli" ja "valvoa" ovat samasta juuresta.
Manteli on Jumalan siunauksen vertauskuva.
"Valvoa" tarkoittaa siis hedelmän tuottamista ja siunaamista.
Jumala sanoo: "Minä olen valvova -
rakentaakseni ja istuttaakseni heitä."
Herra sanoo tässä jotakin tärkeää.
"Rakentaakseni." Muistakaa tämä!
Uudessa liitossa Jumala rakentaa ja istuttaa -
Israelin kansan ja Messiaan seurakunnan.
Toisaalta Hän jatkaa edelleen -
saatanan valtakunnan hajottamista ja hävittämistä.
Kaikki ne, jotka seuraavat saatanaa, -
joutuvat tähän kiroukseen.
Ei Jumala sitä tahdo.
Hän kuitenkin lupasi valvoa Israelia rakentaakseen ja istuttaakseen sitä.
Meidän on tärkeä ymmärtää, -
milloin tämä tapahtuu.
Milloin tämä kaikki toteutuu?
Kiitos, Isä, uskollisuudestasi!
Herra kertoo, milloin tämä tapahtuu.
Kiitos Jumalalle!
Jer. 31:8: -
"Katso, minä tuon heidät pohjoisesta maasta..."
Tiedämme, että Jumala on tuonut paljon juutalaisia Venäjältä.
Kun tutkimme asiaa syvemmin, huomaamme, -
että Jumala puhuu Neuvostoliiton alueesta.
Hän puhuu ensin Egyptistä ja sitten Neuvostoliitosta.
Hän ei enää tässä puhu Egyptistä.
"Katso, minä tuon heidät pohjoisesta maasta, -
kokoan heidät maan perimmäisiltä ääriltä.
Heissä on sokeita ja rampoja ynnä raskaita ja synnyttäväisiä: -
suurena joukkona he palajavat tänne."
Jumala lupaa tässä suuren muuttoaallon.
Kuulkaa kaikki te, jotka katsotte tätä ohjelmaa muissa maissa!
Jumala lupasi järjestää maahanmuuton.
Se ei ole juutalaistoimiston eikä ihmisten ansiota.
Juutalaistoimisto on vain Jumalan työväline.
Jeshuan opetuslapset auttavat juutalaisia muuttamaan Israeliin.
Jumala rakkaudessaan käyttää heitä.
Jos olet yksi niistä, -
jotka auttavat juutalaisia palaamaan isiensä maahan, -
saatte siunauksen Herralta.
Se tapahtuu juuri silloin, kun Jumala tuo heidät pohjoisesta.
"Ja niinkuin minä olen valvonut repiäkseni ja kukistaakseni heitä, -
hajottaakseni ja hävittääkseni, tuottaakseni onnettomuutta, -
niin minä olen valvova rakentaakseni ja istuttaakseni heitä, sanoo Herra."
Mitä varten Hän tekee sen?
Jer. 31:31: "Katso, päivät tulevat, sanoo Herra, jolloin minä teen -
Israelin heimon ja Juudan heimon kanssa uuden liiton; -
en sellaista liittoa kuin se, jonka minä tein heidän isäinsä kanssa silloin, -
kun minä tartuin heidän käteensä ja vein heidät pois Egyptin maasta, -
ja jonka liittoni he ovat rikkoneet, -
vaikka minä olin ottanut heidät omikseni, sanoo Herra.
Vaan tämä on se liitto, jonka minä teen Israelin heimon kanssa -
niiden päivien tultua, sanoo Herra: -
Minä panen lakini heidän sisimpäänsä ja kirjoitan sen heidän sydämiinsä; -
ja niin minä olen heidän Jumalansa, ja he ovat minun kansani.
Silloin ei enää toinen opeta toistansa eikä veli veljeänsä sanoen: -
'Tuntekaa Herra'. Sillä he kaikki tunte- vat minut, pienimmästä suurimpaan, -
sanoo Herra; sillä minä annan anteeksi heidän rikoksensa -
enkä enää muista heidän syntejänsä."
Ennen kuin tämä tapahtuu Israelille, Hän alkaa siunata heitä.
Miksi jo ennen sitä?
Koska 2000 vuotta sitten se jo toteutui täällä fyysisesti.
Jumalan luona se on aina ollut.
Jumalan Karitsa on ollut jo ennen maailman perustamista.
Jumala sanoi: "Minä tuon heidät pohjoisesta maasta, -
kokoan heidät maan perimmäisiltä ääriltä."
"Minä olen valvova rakentaakseni ja istuttaakseni heitä, sanoo Herra."
Silloin Jumala avaa sokeiden silmät, -
ja he näkevät, ettei se tapahdu heidän hyvien tekojensa ansiosta, -
eikä heidän uskonnollisuutensa ansiosta, -
vaan siksi, että Jumala tekee heidän kanssaan Uuden liiton.
Hän keskittyi aiemmin muihin kansoihin.
Hän lupasi kuitenkin, että koko Israel pelastuu.
Mitä te teette sen hyväksi? Rukoiletteko sen puolesta?
Uskotteko siihen ja valvotteko yhdessä Herran kanssa?
Uskon, että se on Jumalan suurin unelma.
Nyt on lopun aika.
Elämme Herran juhlien aikataulun mukaan.
Se on kuvattu 3. Moos. 23:ssa.
Elämme nyt pasuunansoiton juhlan aikaa.
Nyt koko maailmassa kaikuvat -
Jumalan shofarien äänet -
evankelistojen, profeettojen ja apostolien kautta -
ja kaikkien Jumalan voitelemien ihmisten kautta.
Uskon, että nyt hengellisessä maailmassa -
enkelit puhaltavat shofareihin, kuten Ilmestyskirja kertoo.
Elämme nyt pasuunansoiton juhlan aikaa, -
mutta sen jälkeen tulee jom kippur, sovintopäivä.
Uskovien seurakunnalle se on jo toteutunut, -
mutta Israelin kansalle se on vielä tulossa.
Jom kippurilla on kaksi merkitystä.
Toinen on lunastus, ja toinen tuomio.
Jumala armahtaa kansaansa lupauksensa mukaisesti.
Pasuunansoitosta alkaa Israelin kansan erityinen aika, -
jom kippur, joka merkitsee maailmalle tuomiota -
ja Israelin kansalle lunastusta.
Tiedän, että on olemassa uusia ja vanhoja teologioita, -
jotka kiistävät sen mitä sanon.
En halua asettaa Israelin kansaa Jumalan paikalle.
Sen kuitenkin tiedän, että Jumalalle Israelin kansa on erityinen.
Kuten Hän sanoo Jumalan Pojalle: "Sinä olet rakas Poikani, -
ainoa Poikani, johon minä olen mielistynyt," -
samoin Hän sanoo Israelia pojakseen.
Huomautan muuten eräästä asiasta.
Elämämme tietysti on taivaassa.
Seurakunnalla on paikka Jumalan valtakunnassa.
Taivaan valtakunta kuuluu kuitenkin Israelin kansalle.
Minulla ei ole aikaa perustella tätä.
Israelin kansalla on paikka taivaan valtakunnassa.
Voi meitä, jos yritämme ottaa taivaan valtakunnan itsellemme.
Paikkamme on Jumalan valtakunnassa.
Israelin kansalle annetaan ikuisessa Uudessa liitossa -
vielä yksi asia: Israelin maa.
Kun Jumala solmi liiton Abrahamin kanssa, -
Mooseksen liittoa ja Tooraa ei vielä ollut.
Jumala lupasi Abrahamille, -
että hänen kauttaan tulisivat siunatuiksi kaikki kansat maan päällä.
Hänestä tulisi suuri kansa.
Hän sanoi antavansa tälle kansalle maan, joka vuotaa maitoa ja hunajaa.
Mooses toi Israelin kansan pois Egyptistä.
Joosua toi Israelin kansan siihen maahan, -
jonka Jumala oli luvannut Abrahamille.
Siksi Jumala sanoi: -
"Minä olen valvova rakentaakseni ja istuttaakseni heitä."
Hän rakentaa Israelin maata ja Israelin kansaa.
Hän valvoo kansaansa, vaikka tämä kansa ei aina ole uskollinen.
Sitä ei saa aikaan kansan uskollisuus, vaan Jumalan uskollisuus.
Sitä eivät tee kansan hyvät teot, vaan Jumalan armo.
Tämä asia saa minut halkeamaan riemusta.
Veljet ja sisaret, valvokaamme Jumalan kanssa!
Täältä Jerusalemista kutsun teidät seisomaan rinnallamme -
Israelin kansan puolesta -
rukousten, Pyhän Hengen ja Jumalan Sanan voimalla.
Tehkäämme kaikki, mitä voimme, -
että Jumalan Sana toteutuu ja kantaa hedelmää ajallaan -
Jeshuan nimessä.
Jumala antoi maan Israelin kansalle.
Hän teki liiton Abrahamin kanssa.
Kun siis kuulette uutisia ja median kaikenlaisia valheita, -
älkää uskoko niihin!
Vetoan kaikkiin, jotka asuvat Israelissa.
Sen sijaan, että kiroatte Israelin hallintoa, -
ja teette pahoja tekoja, -
kääntykää Jumalan puoleen!
Etsikäämme Hänen kasvojaan.
Kysykäämme Häneltä: Mitä ristillä oikeastaan tapahtui?
Mistä siinä oli kysymys? Kuka se mies oikein oli?
Israelilaiset sanovat Häntä vieläkin "Jeshuksi".
Kuka Hän on? Miksi Hänestä käytetään sitä nimeä?
Miksi juutalaiset eivät saa lukea Jesajan lukua 53 -
tai Jeremian lukua 31?
Mitä tarkoittaa tämä jae: "Katso, päivät tulevat, sanoo Herra, -
jolloin minä teen Israelin heimon ja Juudan heimon kanssa uuden liiton..."
Kuka on tämä juutalainen, joka muutti maailman historian kulun?
Älkää uskoko valheita!
Jumala on kutsunut juutalaiset olemaan ihmeellinen kansa, -
pyhä omaisuuskansa.
Jumala on aina valvonut Israelin kansaa ja Israelin maata -
rakentaakseen ja istuttaakseen sitä.
Vastaammeko Jumalan kutsuun ja haluammeko tietää totuuden?
Vai emmekö vieläkään välitä?
Ystävät, meidän täytyy valita. Me päätämme omasta elämästämme.
Kukaan ei päätä meidän puolestamme.
Jumala sanoo, että isät eivät maksa poikiensa puolesta, -
eivätkä pojat isiensä puolesta.
Luetaanpa se kohta. Vielä kerran Jer. 31:28:sta alkaen: -
"Ja niinkuin minä olen valvonut repiäkseni ja kukistaakseni heitä, -
hajottaakseni ja hävittääkseni, tuottaakseni onnettomuutta, -
niin minä olen valvova rakentaakseni ja istuttaakseni heitä, sanoo Herra.
Niinä päivinä ei enää sanota: -
'Isät söivät raakoja rypäleitä, lasten hampaat heltyivät'; -
vaan jokaisen on kuoltava oman syntivelkansa tähden.
Jokaiselta ihmiseltä, joka syö raakoja rypäleitä, -
heltyvät hänen omat hampaansa."
Se tarkoittaa, että jokainen tekee tiliä Pyhälle Jumalalle -
omista synneistään.
Tässä kaikki tältä erää.
Jos opetukseni kosketti teitä, kirjoittakaa meille!
Siunaan teitä Herramme Jeshua Messiaan nimessä!
Rukoilen, että Pyhän Hengen voima, - Herramme Jeshuan armo, -
ja Isä Jumalan rakkaus täyttävät sydämenne ja sielunne.
Shalom Jerusalemista!
Suomennos: Hannele Lehtoranta